Document ID: 32014R0628

KOMISIJOS ĮGYVENDINIMO REGLAMENTAS (ES) Nr. 628/2014
2014 m. birželio 12 d.
kuriuo iš dalies keičiamos Reglamento (EB) Nr. 341/2007 nuostatos dėl Kinijos kilmės česnakų tarifinės kvotos
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnio a punktą,
kadangi:
(1)
Komisijos reglamentu (EB) Nr. 341/2007 (2) leidžiama naudoti iš trečiųjų šalių importuojamų česnakų ir tam tikrų kitų žemės ūkio produktų tarifines kvotas ir nustatoma jų administravimo tvarka;
(2)
Europos Sąjungos ir Kinijos Liaudies Respublikos susitarime pasikeičiant laiškais, pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą (3), patvirtintame Tarybos sprendimu 2014/116/ES (4), numatyta 12 375 tonomis padidinti Kinijos Liaudies Respublikai priskirtą česnakų ES tarifinę kvotą;
(3)
tarifinės kvotos padidinimas turėtų būti užfiksuotas Reglamento (EB) Nr. 341/2007 I priede. Kadangi Europos Sąjungos ir Kinijos Liaudies Respublikos susitarimą Taryba patvirtino 2014 m. sausio 28 d., padidintas kiekis turėtų būti pradėtas importuoti nuo 2014-2015 m. tarifinės kvotos laikotarpio antrosios dalies;
(4)
todėl Reglamentas (EB) Nr. 341/2007 turėtų būti atitinkamai iš dalies pakeistas;
(5)
šiame sprendime numatytos priemonės atitinka Bendro žemės ūkio rinkų organizavimo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (ES) Nr. 341/2007 pakeitimai
Reglamento (EB) Nr. 341/2007 I priedas pakeičiamas šio reglamento priedo tekstu.
2 straipsnis
Įsigaliojimas
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis taikomas nuo 2014 m. liepos 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2014 m. birželio 12 d.

Labels: 3
17
18
6